Ehdotus NEUVOSTON PÄÄTÖS Euroopan unionin ja sen jäsenvaltioiden sekä Kolumbian ja Perun välisellä kauppasopimuksella perustetussa terveys- ja kasvinsuojelutoimien alakomiteassa esitettävästä Euroopan unionin kannasta, joka koskee komitean työjärjestyksen hyväksymisestä /* COM/2014/0295 final - 2014/0153 (NLE) */





PERUSTELUT 1. EHDOTUKSEN TAUSTA Euroopan unionin ja sen jäsenvaltioiden sekä Kolumbian ja Perun välinen kauppasopimus allekirjoitettiin 26. kesäkuuta 2012, ja sitä on sovellettu väliaikaisesti 1. maaliskuuta 2013 alkaen Perun osalta ja 1. elokuuta 2013 alkaen Kolumbian osalta. Sopimuksen 103 artiklalla perustetaan terveys- ja kasvinsuojelutoimien alakomitea, joka varmistaa kauppasopimuksen terveys- ja kasvinsuojelutoimia käsittelevän 5 luvun täytäntöönpanon ja seuraa sitä ja tarkastelee kaikkia kyseisen luvun määräysten noudattamiseen mahdollisesti vaikuttavia seikkoja. Terveys- ja kasvinsuojelutoimien alakomitea hyväksyy työjärjestyksensä ensimmäisessä kokouksessaan. Liitteenä oleva luonnos neuvoston päätökseksi on säädösehdotus, jolla hyväksytään kanta, jonka Euroopan unioni esittää terveys- ja kasvinsuojelutoimien alakomiteassa sen työjärjestyksen hyväksymiseksi. 2. KUULEMISTEN TULOKSET Terveys- ja kasvinsuojelutoimien alakomitean työjärjestyksestä on aiemmin keskusteltu ja alustavasti sovittu Kolumbian ja Perun kanssa valmisteltaessa terveys- ja kasvinsuojelutoimien alakomitean ensimmäistä kokousta sopimuksen panemiseksi täytäntöön. Tämä työjärjestys olisi nyt toimitettava osapuolten sisäisiin menettelyihin lopullisen sopimuksen aikaansaamiseksi. 3. EHDOTUKSEN OIKEUDELLINEN SISÄLTÖ Ottaen huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan komissio esittää neuvostolle ehdotuksen päätökseksi unionin puolesta tällä kauppasopimuksella perustetussa terveys- ja kasvinsuojelutoimien alakomiteassa esitettävästä kannasta. 2014/0153 (NLE) Ehdotus NEUVOSTON PÄÄTÖS Euroopan unionin ja sen jäsenvaltioiden sekä Kolumbian ja Perun välisellä kauppasopimuksella perustetussa terveys- ja kasvinsuojelutoimien alakomiteassa esitettävästä Euroopan unionin kannasta, joka koskee komitean työjärjestyksen hyväksymisestä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan, ottaa huomioon Euroopan komission ehdotuksen sekä katsoo seuraavaa: (1) Neuvosto valtuutti 19 päivänä tammikuuta 2009 komission neuvottelemaan monenvälisestä kauppasopimuksesta Euroopan unionin ja sen jäsenvaltioiden puolesta Andien yhteisön jäsenvaltioiden kanssa. (2) Neuvottelut on saatu päätökseen, ja Euroopan unionin ja sen jäsenvaltioiden sekä Kolumbian ja Perun välinen kauppasopimus allekirjoitettiin 26 päivänä kesäkuuta 2012. (3) Sopimusta on sen 330 artiklan 3 kohdan nojalla sovellettu väliaikaisesti 1 päivästä maaliskuuta 2013 alkaen Perun osalta ja 1 päivästä elokuuta 2013 alkaen Kolumbian osalta sillä varauksella, että sopimuksen tekeminen saatetaan päätökseen myöhemmin. (4) Sopimuksen 103 artiklalla perustetaan terveys- ja kasvinsuojelutoimien alakomitea, joka varmistaa kauppasopimuksen terveys- ja kasvinsuojelutoimia käsittelevän 5 luvun täytäntöönpanon ja seuraa sitä ja tarkastelee kaikkia kyseisen luvun määräysten noudattamiseen mahdollisesti vaikuttavia seikkoja. Terveys- ja kasvinsuojelutoimien alakomitea hyväksyy työjärjestyksensä ensimmäisessä kokouksessaan. (5) Unionin olisi määriteltävä kantansa terveys- ja kasvinsuojelutoimien alakomitean työjärjestyksen hyväksymiseen, ON HYVÄKSYNYT TÄMÄN PÄÄTÖKSEN: 1 artikla Euroopan unionin ja sen jäsenvaltioiden sekä Kolumbian ja Perun välisellä kauppasopimuksella perustetussa terveys- ja kasvinsuojelutoimien alakomiteassa esitettävä Euroopan unionin kanta, joka koskee terveys- ja kasvinsuojelutoimien alakomitean työjärjestyksen hyväksymistä, perustuu tähän neuvoston päätökseen liitettyihin EU:n sekä Kolumbian ja Perun terveys- ja kasvinsuojelutoimien alakomitean päätösluonnoksiin. Unionin edustajat terveys- ja kasvinsuojelutoimien alakomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä. 2 artikla Kun EU:n sekä Kolumbian ja Perun terveys- ja kasvinsuojelutoimien alakomitean päätös on annettu, se julkaistaan Euroopan unionin virallisessa lehdessä. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja LIITE EU:N SEKÄ KOLUMBIAN JA PERUN TERVEYS- JA KASVINSUOJELUTOIMIEN ALAKOMITEAN PÄÄTÖS nro […], annettu […] päivänä […]kuuta […], Euroopan unionin ja sen jäsenvaltioiden sekä Kolumbian ja Perun välisen kauppasopimuksen 103 artiklassa tarkoitetun terveys- ja kasvinsuojelutoimien alakomitean työjärjestyksen hyväksymisestä TERVEYS- JA KASVINSUOJELUTOIMIEN ALAKOMITEA, joka ottaa huomioon Brysselissä 26 päivänä kesäkuuta 2012 allekirjoitetun Euroopan unionin ja sen jäsenvaltioiden sekä Kolumbian ja Perun välisen kauppasopimuksen ja erityisesti sen 103 artiklan sekä katsoo seuraavaa: (1) Terveys- ja kasvinsuojelutoimien alakomitea hyväksyy oman työjärjestyksensä ensimmäisessä kokouksessaan. (2) Terveys- ja kasvinsuojelutoimien alakomitea varmistaa kauppasopimuksen terveys- ja kasvinsuojelutoimia käsittelevän 5 luvun täytäntöönpanon ja seuraa sitä ja tarkastelee kaikkia kyseisen luvun määräysten noudattamiseen mahdollisesti vaikuttavia seikkoja, ON HYVÄKSYNYT TÄMÄN PÄÄTÖKSEN: 1. Vahvistetaan tämän päätöksen liitteenä oleva terveys- ja kasvinsuojelutoimien alakomitean työjärjestys. 2. Tämä päätös tulee voimaan […] päivänä […]kuuta […]. Tehty [paikka] [aika] Liite EU:n sekä Kolumbian ja Perun terveys- ja kasvinsuojelutoimien alakomitean päätökseen nro [...] EUROOPAN UNIONIN JA SEN JÄSENVALTIOIDEN SEKÄ KOLUMBIAN JA PERUN VÄLISEN KAUPPASOPIMUKSEN 5 LUVUSSA PERUSTETUN TERVEYS- JA KASVINSUOJELUTOIMIEN ALAKOMITEAN TYÖJÄRJESTYS 1 artikla Kokoonpano ja puheenjohtaja 1. Terveys- ja kasvinsuojelutoimien alakomitea, joka on perustettu Euroopan unionin ja sen jäsenvaltioiden sekä Kolumbian ja Perun välisen kauppasopimuksen 103 artiklan mukaisesti, suorittaa tehtäviään kauppasopimuksen 103 artiklan mukaisesti ja vastaa terveys- ja kasvinsuojelutoimia käsittelevän 5 luvun täytäntöönpanon varmistamisesta ja seurannasta. 2. Kuten kauppasopimuksen 103 artiklan 2 kohdassa määrätään, terveys- ja kasvinsuojelutoimien alakomitea koostuu kunkin osapuolen nimeämistä edustajista, joiden tehtävät liittyvät terveys- ja kasvinsuojeluasioihin. 3. Terveys- ja kasvinsuojelutoimien alakomitean puheenjohtajana toimii vuorotellen yhden vuoden ajan Euroopan komission korkea virkamies unionin ja sen jäsenvaltioiden puolesta, Kolumbian hallituksen korkea virkamies tai Perun hallituksen korkea virkamies. Ensimmäinen puheenjohtajakausi alkaa kauppakomitean ensimmäisenä kokoontumispäivänä ja päättyy saman vuoden joulukuun 31 päivänä. Terveys- ja kasvinsuojelutoimien alakomitean puheenjohtajana toimii kauppakomitean puheenjohtajana toimiva osapuoli. 4. Terveys- ja kasvinsuojelutoimien alakomitea voi järjestää kokouksia, joihin osallistuvat vain EU-osapuoli ja yksi Andien yhteisöön kuuluva allekirjoittajamaa ja joissa käsitellään asioita, jotka liittyvät yksinomaan niiden kahdenvälisiin suhteisiin. Tällaisten kokousten puheenjohtajina toimivat yhdessä molemmat osapuolet. Toiset Andien yhteisöön kuuluvat allekirjoittajamaat voivat osallistua tällaisiin kokouksiin, jos asianomaiset osapuolet antavat tähän etukäteen suostumuksensa. 5. Työjärjestyksen viittaus ’osapuoliin’ on sopimuksen 6 artiklan määritelmän mukainen. 2 artikla Kokoukset 1. Terveys- ja kasvinsuojelutoimien alakomitea kokoontuu vähintään kerran vuodessa ja järjestää osapuolen pyynnöstä erityisistuntoja sopimuksen 103 artiklan 2 kohdan mukaisesti. Kokoukset pidetään vuorotellen Bogotassa, Brysselissä ja Limassa, elleivät osapuolet toisin sovi. 2. Terveys- ja kasvinsuojelutoimien alakomitean kokoukset kutsuu koolle puheenjohtajana toimiva osapuoli osapuolten yhteisesti sopimana päivänä ja yhteisesti sopimassa paikassa. 3. Terveys- ja kasvinsuojelutoimien alakomitea voi myös kokoontua video- tai audiokokoukseen. 3 artikla Valtuuskunnat Valtuuskuntien suunniteltu kokoonpano ilmoitetaan osapuolille ennen kutakin kokousta. 4 artikla Tarkkailijat Terveys- ja kasvinsuojelutoimien alakomitea voi päättää kutsua tarkkailijoita tarpeen vaatiessa. 5 artikla Kirjeenvaihto 1. Tämän työjärjestyksen 6, 7 ja 8 artiklassa tarkoitetut terveys- ja kasvinsuojelutoimien alakomitean asiakirjat toimitetaan terveys- ja kasvinsuojelutoimien alakomitean puheenjohtajille ja kauppakomitean sihteeristölle. 2. Asioissa, jotka liittyvät yksinomaan EU:n ja yhden Andien yhteisöön kuuluvan allekirjoittajamaan kahdenvälisiin suhteisiin, kirjeenvaihto tapahtuu näiden kahden osapuolen välillä, mutta toiset Andien yhteisöön kuuluvat allekirjoittajamaat pidetään tarpeen mukaan täysin ajan tasalla. 6 artikla Kokousten asialista 1. Osapuolet laativat yhdessä jokaista kokousta varten alustavan asialistan. Se toimitetaan yhdessä muiden tarvittavien asiakirjojen kanssa kaikille osapuolille viimeistään 14 päivää ennen kokouksen alkamista. 2. Terveys- ja kasvinsuojelutoimien alakomitea hyväksyy asialistan kunkin kokouksen alussa. Osapuolten suostumuksella asialistalle voidaan ottaa asioita, joita ei ole merkitty alustavaan asialistaan. 3. Terveys- ja kasvinsuojelutoimien alakomitean puheenjohtaja voi toisten osapuolten suostumuksella kutsua kokoukseen asiantuntijoita antamaan tietoa erityisaiheista. 7 artikla Pöytäkirja 1. Osapuolet laativat yhdessä jokaisesta kokouksesta pöytäkirjaluonnoksen. Ensimmäisen luonnoksen laatii puheenjohtajana toimiva osapuoli 21 päivän kuluessa kokouksen päättymisestä. 2. Pöytäkirjaan merkitään yleensä tiivistelmä kustakin asialistan kohdasta ja yksilöidään tarvittaessa a) terveys- ja kasvinsuojelutoimien alakomitealle toimitetut asiakirjat; b) lausumat, jotka terveys- ja kasvinsuojelutoimien alakomitean jäsen on pyytänyt kirjattaviksi; ja c) eri asiakohdista ehdotetut päätökset, annetut suositukset, sovitut kannat ja tehdyt päätelmät. 3. Pöytäkirjassa on myös oltava luettelo terveys- ja kasvinsuojelutoimien alakomitean kokoukseen osallistuneista henkilöistä. 4. Osapuolten on hyväksyttävä pöytäkirja kirjallisesti kokousta seuraavien kahden kuukauden kuluessa. Pöytäkirjan tultua hyväksytyksi puheenjohtaja ja toisten osapuolten puheenjohtajat allekirjoittavat sen alkuperäiskappaleet. Kukin osapuoli saa yhden alkuperäiskappaleen kyseisestä virallisesta asiakirjasta. Allekirjoitetusta pöytäkirjasta toimitetaan jäljennös kauppakomitean sihteeristölle. 8 artikla Toimintasuunnitelma 1. Terveys- ja kasvinsuojelutoimien alakomitea laatii toimintasuunnitelman osapuolten kokouksen aikana sopimista toimista. 2. Terveys- ja kasvinsuojelutoimien alakomitea tarkastelee seuraavassa kokouksessaan sitä, miten osapuolet ovat panneet täytäntöön toimintasuunnitelman. 9 artikla Kielet 1. Osapuolten viralliset kielet ovat terveys- ja kasvinsuojelutoimien alakomitean virallisia kieliä. 2. Jollei toisin päätetä, terveys- ja kasvinsuojelutoimien alakomitea tekee tavallisesti ratkaisunsa 1 kohdassa tarkoitetuilla kielillä laadittujen asiakirjojen ja ehdotusten perusteella. 10 artikla Tiedon julkaiseminen ja luottamuksellisuus 1. Jollei toisin päätetä, terveys- ja kasvinsuojelutoimien alakomitean kokoukset eivät ole julkisia. 2. Kun jokin osapuoli toimittaa lainsäädännössään luottamuksellisiksi luokiteltuja tietoja terveys- ja kasvinsuojelutoimien alakomitealle, erityiskomiteoille, työryhmille tai muille elimille, osapuolten on käsiteltävä kyseisiä tietoja luottamuksellisina sopimuksen 290 artiklan 2 kohdan mukaisesti. 11 artikla Kulut 1. Kukin osapuoli vastaa sille terveys- ja kasvinsuojelutoimien alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 2. Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista. 3. Kuluista, jotka aiheutuvat kokousten tulkkauksesta ja asiakirjojen kääntämisestä espanjaksi ja englanniksi tai espanjasta ja englannista, vastaa kokouksen järjestävä osapuoli. Tulkkauksesta ja kääntämisestä muille kielille tai muista kielistä vastaa pyynnön esittänyt osapuoli. 12 artikla Työjärjestyksen muuttaminen Terveys- ja kasvinsuojelutoimien alakomitea hyväksyy työjärjestyksen ja siihen mahdollisesti myöhemmin tehtävät muutokset sopimuksen 103 artiklan 2 kohdan määräysten mukaisesti.